Exqrch/javanese-Komodo-pixelgpt huggingface dataset:
Ing syarat-syarat presiden lan Wakil Presiden kang loro biso kanggo tetep bebarengan, banjur partai pulitik (utawa koalisi partai pulitik) kang pasangan Calon Presiden/Wakil Presiden menang paling votes pisanan lan kaloro ing Pemilu presiden sadurungé, propose a pasangan saka calon Presiden/Wakil Presiden kanggo KEYGEN
Ora luwih saka ing 30 dina, PATEMON dianakaké Sesi saka KEYGEN kanggo milih Presiden lan Wakil Presiden
Ing sesuai karo Bab: 9 saka 1945 KONSTITUSI, Presiden lan Wakil Presiden-milih sumpah miturut agama, utawa janji atas sadurungé wong-Wong kang Majelis Permusyawaratan utawa house saka Wakil
Yen MAJELIS utawa house saka wakil ora bisa terus pangrungon, banjur Presiden lan Wakil Presiden-milih sumpah miturut agama, utawa janji atas ing ngarsane saka kepemimpinan saka KEYGEN sekseni déning kepemimpinan saka Pengadilan Supreme
Asli saka impeachment Presiden/Wakil Presiden uga diajukake déning house saka wakil
Yen DPR pracaya kang Presiden/Wakil Presiden wis setya nglanggar hukum utawa ora ana manèh nduweni minangka Presiden/Wakil Presiden (ing framework saka implementasine saka fungsi kasil saka house saka wakil), ing house saka wakil bisa ngirim panjalukan sah miturut Ukum Pengadilan, yen iku nemu ing panjurung saka ing paling 2/3 saka nomer anggota saiki ing plenary session dirawuhi déning ing paling 2/3 saka nomer anggota
Yen wis mbuktekaken miturut 1945 KONSTITUSI artikel 7A banjur house saka wakil bisa berkas biaya saka impeachment kanggo Pengadilan sah miturut Ukum saka RI, banjur sawisé lumaku nyoba ing ngatur saka sah miturut Ukum Pengadilan RI bisa ditulis mbecikake mratelakake panemume, ing house saka wakil utawa tinulis nolak mratelakake panemume, ing house saka wakil
lan KEYGEN-RI banjur bakal rapat kanggo nindakake pancasan saka sah miturut Ukum Pengadilan RI.
Dhasar gaji lan tunjangan saka Presiden wis diatur ing Hukum No
7 1978 bab Hak Financial/Administratif Presiden lan Wakil Presiden uga Mantan Presiden lan Mantan Wakil Presiden ya iku: Saiki gaji dhasar saka Presiden gunggungipun Rp30,24 yuta
Sangu Rp32,50 yuta supaya total gaji kang ditampa déning presiden saben sasi agengipun Rp62,74 yuta.
Kodhe papan anggegana IATA Kodhe papan anggegana IATA (jeneng resmi: "IATA location identifier") iku kodhe sing dumadi saka telung aksara sing dipigunakaké kanggo nandhani bandhar-papan anggegana ing saindhenging donya
Kodhe-kodhe iki disusun lan diatur déning IATA (Asosiasi Pengangkutan Udara Internasional) lan diterbitaké kaping telu sajeroning setaun kapacak ing Direktori Pengkodean Maskapé Penerbangan IATA.
Kodhe papan anggegana ICAO Kodhe papan anggegana ICAO iku kodhe sing dumadi saka patang digit alfanumerik sing diwènèhaké marang saben papan anggegana ing saindhenging donya
Kodhe iki diatur déning Organisasi Penerbangan Sipil Internasional (basa Inggris: "International Civil Aviation Organization" dicekak ICAO)
Kodhe ICAO dipigunakaké déning pengatur lalu-lintas udara ("air traffic control") lan maskapé penerbangan
Kodhe iki ora padha karo kodhe papan anggegana IATA sing dipigunakaké ing reservasi lan penanganan bagasi
Kodhe ICAO uga dipigunakaké kanggo idhèntifikasi lokasi liya kaya stasiun cuaca.
Ra repa Ra repa (waos: /rərepə/) punika satunggaling "aksara swanten" (aksara vokal) ing sistem panyeratan aksara Bali
Ing Bali, Ra repa kawentar minangka paganten saking aksara Ra ingkang boten pareng dipunparingi pepet
Manawi dipunlatinaken, lajeng Ra repa dipunserat "Re" (waos: /rə/)
Aksara punika nglambangaken swanten /ɹ/, punika swanten hampiran tarik-wingking ing basa Sansekerta
Swanten punika boten wonten ing basa Bali, namung aksara ऋ ingkang nglambangaken swanten kasebat tetep dipunlebetaken dhateng aksara Bali
Ing Bali, aksara kasebat boten malih nglambangaken swanten /ɻ/, namung /rə/, swanten ndredeg luangan-waja kaliyah vokal madya
Ra repa tinulis ing tetembungan ingkang gadhah swanten /ɹ/, dipunlambangaken kalih aksara Latin Ṛ
Amargi swanten /ɻ/ boten kalebet ing basa Bali, lan agantos dados /rə/, lajeng Ra repa kaanggep minangka panggantos aksara Ra ingkang dipuntemploki pepet
Ing India, ऋ dipunwaos /ri/
Tuladha: tembung "Kṛṣṇa" (कृष्ण) dipunwaos "Kresna" (ing Bali) lan "Krishna" (ing India); tembung "ṛṣi" (ऋषि) dipunwaos "resi" (ing Bali) lan "rishi" (ing India)
Amargi punika, sadaya swanten /rə/ kedah dipunserat migunakaken Ra repa ing basa Bali
Lajeng, aksara Ra boten saged dipunsukani tandha pepet supados swantenipun /rə/, amargi sampun wonten Ra repa minangka panggantos Ra ingkang sampun dipunsukani pepet.
Ta latik Ta latik punika satunggaling "aksara wianjana" (aksara konsonan) ing sistem panyeratan aksara Bali, ingkang nglambangaken swanten /ʈ/ lan /ʈʰ/
Manawi dipunlatinaken, aksara punika lajeng dipunserat "Ṭa" utawi "Ṭha"
Ing aksara-aksara ingkang dados asalipun aksara Jawi lan Bali – Brahmi, Pallawa – wujud panyeratan Ṭa lan Ṭha kapisah
Nanging ing aksara Bali, aksara Ṭa lan Ṭha awujud sami
Amargi saking punika, Ta latik saged dipunalihaksarakaken minangka "ṭa" lan "ṭha"
Ing aksara Bali, kanggé mbèntenaken Ṭa lan Ṭha, kaprahipun Ṭha dipunsukani tedung lan Ṭa boten
Aksara punika kalebet ing golongan "warga aksara murdhanya" (konsonan tarik-wingking/retrofleks)
Kedahipun, Ṭa diicapaken /ʈa/ sawatawis Ṭha diicapaken /ʈʰa/
Namung ing basa Bali modheren, prabedan /ʈa/ lan /ʈʰa/ boten kepireng, asbab pangicapan saking hembusan ageng lan hembusan alit disamekaken kemawon
Minangka Ṭa, lajeng punika diicapaken /ʈ/ ing tembung: "ṭaṁkāra" (basa Sansekerta), "ṭutuk" (basa Jawa)
Ṭha diicapaken migunakaken methode ingkang sami kados Ṭa, nanging prabédan punika wonten ing hembusan /h/ ingkang dipunpocapaken
Ta latik minangka lambang swanten /ʈʰa/ kaprahipun dipun-ginakaken rikala anyerat basa non-Bali (kados ta basa Sansekerta) dhumateng aksara Bali
Amargi ing basa Sansekerta wonten fonem /ʈʰ/ sawatawis ing basa Bali boten wonten
Ta latik dipunserat manawi numut swanten konsonan tarik-wingking (retrofleks) (upama swanten /ɳ/ lan /ʂ/)
Kadosta (ing basa Sanskerta): "kaṇṭha, niṣṭhha, duṣṭa" dll.
Ibrahim Ibrahim (basa Arab: ) (watara 1997-1822 SM) gadhah gelar "Khalilullah" ingkang tegesipun kekasihipun Gusti
Allah ngluwari Nabi Ibrahim as, saking tirani Prabu Namrud
Kacarita, Prabu Namrud iku narèndra kang pinter banget
Nanging, kapinterané ndadèkaké dhèwèké umuk lan nyelaki Gusti Allah
Dhèwèké ngapusi lan meksa kawulané supaya nyembah dhèwèké lan Brahala
Allah banjur ngutus rasul sing pinter banget
Kapinterane Ibrahim bisa ngalahaké kapinterané Namrud
Sanajan ora bisa ngelingake Namrud, nanging Ibrahim kasil mbukak penggalihé para warga kraton, saengga akèh kang banjur padha iman
Nabi Ibrahim duwé garwa loro, ya iku Siti Sarah lan Siti Hajar
Saka Siti Hajar peputra Nabi Ismail, dene karo Siti Sarah peputra Nabi Ishaq
Nabi Ibrahim uga mbangun Ka'bah minangka papan ngibadah kang dibantu putrané yaiku Nabi Ismail
Déné, watu kanggo ngadeg Nabi Ibrahim nalika mbangun Ka'bah dijenengi Maqam Ibrahim
Allah Swt ngandika: "Satemene omah kang wiwitan kawangun kanggo (papan ngibadah) manungsa, yaiku Baitullah ing Bakkah (Mekah) kang diberkahi lan dadi tuntunan tumrap manungsa kabeh"(QS Ali Imran:96)
Tahallul Tahallul iku metu saka ihram kanthi nyukur utawa gunting rambut sawisé wektuné
Tahallul kapérang dadi loro: Tahallul awal
Tahallul awal iku cukur luwih awal ing Mina, apiké satekané saka Muzdalifah ing tanggal 10 Zulhijjah sawisé nglontar jumrah
Tahallul thani iku sawisé tawaf lan sa'i kaji.
Mabit Mabit iku mandheg utawa nginep kanggo nyiapaké pelaksanaan nglontar Jumrah sing dadi salah siji wajib ngibadah kaji
Mabit diayahi rong tahap ing rong panggonan ya iku ing Muzdalifah lan ing Mina.
Adam Adam (Ibrani: אָדָם; Arab:, tegesé "lemah", "manungsa", utawa "coklat enom") (watara 5872-4942 SM) yaiku manungsa kang sepisanan digawe dening Allah Swt
Dhèwèké minangka leluhur kabeh manungsa ing bumi iki
Nabi Adam diciptakake Gusti Allah saka lempung garing kang asale saka lendhut ireng
Wiwitane Nabi Adam as, manggon ing Swarga lan Allah banjur nitahake Hawa kanggo ngancani dhèwèké
Nanging, loro-lorone banjur padha digodha dening Setan lan goroh
Padha mangan woh kang dilarang Allah Swt
Wong loro mau banjur didhunake ing bumi
Kedadeyan iki mujudake piwulang kanggo kita yen setan tansah kepengin manungsa kesasar lan goroh
Dadi kita kudu ngati-ati marang tipu daya setan
Kajawi dados manungsa ingkang wiwitan, Nabi Adam as uga dadi Nabi kang pisanan kanthi nampa wahyu utawa diwenehi tuntunan saka Gusti Allah
Kados dhawuhipun Allah Swt: "Banjur Adam nampa sawetara kalimat saka Pangerane, banjur dhèwèké uga nampa tobate
Satemene Allah iku Maha Pangapura, Maha Asih" (QS al-Baqarah:37) Uripe Nabi Adam as lan garwané, Hawa banjur nurunake generasi liya-liyane
Nabi Adam as tansah mulang supaya anak lan putune tansah manut marang Gusti Allah lan ngadohi tipu daya setan.
Jumrah Aqabah Jumrah Aqabah iku saka telu jumrah kang kudu dibalang krikil nalika ngayahi ngibadah kaji
Jumrah iki dunungé ing bukit Aqabah yaiku papan kang paling cedhak saka kutha Mekah
Jumrah Aqabah iki wujud jumrah kang gedhé dhéwé lan wajib dibalang ing tanggal 10 Dulhijah
Ing dina mau para jamaah kaji mung mbalang siji jumrah yaiku jumrah Aqbah iki
Sabanjuré ing dina tasrik, yaiku tanggal 11, 12 lan 13 Dulhijah diterusaké ritual mbalang katelu jumrah, yaiku jumrah Aqabah, Jumrah Ula lan jumrah Wustha.
Jumrah Ula Jumrah Ula iku salah siji saka telu jumrah sing kudu dibalang krikil nalika ngayahi ngibadah kaji
Jumrah Ula iki wujud jumrah sing paling cilik lan wajib dibalang déning para jamaah kaji ing dina tasrik, ya iku tanggal 11, 12 lan 13 Dulhijah
Ing dina tasrik iki para jamaah kaji mbalang katelu jumrah kanthi urutan wiwit saka Jumram Ula, Jumrah Wustha banjur Jumrah Aqabah.
Jumrah Wustha Jumrah Wustha iku salah siji saka telu jumrah sing kudu dibalang krikil nalika ngayahi ngibadah kaji
Jumrah Ula iki wujud jumrah sing ukurané sedheng lan wajib dibalang déning para jamaah kaji ing dina tasrik, ya iku tanggal 11, 12 lan 13 Dulhijah
Ing dina tasrik iki para jamaah kaji mbalang katelu jumrah kanthi urutan wiwit saka Jumrah Ula, Jumrah Wustha banjur Jumrah Aqabah.
Ismail Ismail (Basa Arab ) (watara 1911-1779 SM) iku nabi sajeroning kaprecayan agama Islam
Ismail iku putra saka Ibrahim lan Hajar, kakang kandhung saka Ishaq
Ismail dadi nabi ing taun 1850 SM
Ismail manggon ing Amaliq lan ngayahi dhakwah kanggo Qabilah Yaman, Mekah
Piyambaké karan kaping 12 sajeroning Al-Quran
Ismail séda ing taun 1779 SM ing Mekah
Nabi Ismail as iku wong sing sabar, apikan, lan alus atine
Dhèwèké tansah netepi janjine, kaya kang dingendikakake dening Allah Swt: "Lan critakna (Muhammad) crita Ismail ana ing Kitab (Al-Qur'an)
Satemene dhèwèké iku temen marang janjine, Rasul lan Nabi" (QS Maryam:54)
• Muhammad Ahsan, Sumiyati
PAI dan Budi Pekerti kelas VIII, Surakarta, Putra Nugraha
Talbiyah Talbiyah iku sajinis wacan kang diwaca déning para jamaah kaji/umrah nalika sajeroning kaanan ihram
Akèh maca talbiah ing sadawaning lelungan nganti tekan Mekah kanggo ngayahi rukun-rukun Kaji utawa Umrah
Transliterasi talbiyah: "Labbaika Allahomma Labbaik
Labbaik La Shareeka Laka Labbaik
Innal-Hamdah, Wan-Nematah, Laka wal Mulk, La Shareeka Laka." Hukum maca talbiyah
Jumhur Ulama, ngukuhaké yèn talbiyah iku disyariataké kanggo diwaca déning para Jamaah nalika sajeroning kaanan Ihram.
Nafar Awal Nafar awal iku pilihan ritual cacahing dina kanggo mbalang jumrah sajeroning ngibadah kaji
Nafar awal iku yèn jamaah kaji milih mung mbalang telung dina ya iku ing tanggal 10, 11 lan 12 Dulhijah
Disebut 'awal' amarga jama'ah luwih awal ninggal Mina bali menyang Mekah
Amarga mung mbalang telung dina mula cacahing krikil sajeroning nafar awal ya iku 49 iji.
Nafar Sani Nafar sani iku pilihan ritual cacahing dina kanggo mbalang jumrah sajeroning ngibadah kaji
Nafar sani iku yèn jamaah kaji milih mung mbalang patang dina ya iku ing tanggal 10, 11, 12 lan 13 Dulhijah
Disebut 'sani' amarga jama'ah nginep ing Mina sajeroning telung bengi lan bali menyang Mekah ing tanggal 13 Dulhijah
Amarga mung mbalang telung dina mula cacahing krikil sajeroning nafar awal ya iku 70 iji.
Ga (aksara Bali) Ga punika salah satunggaling "aksara wianjana" (aksara konsonan) ing sistem panyeratan aksara Bali ingkang nglambangaken swanten /g/
Manawi dipunlatineken, lajeng aksara punika dipunserat "Ga"
Panganggénipun aksara Ga sami kaliyan panganggénipun Ga (Dewanagari: ग) ing abjad basa Sansekerta
Ing sistem panyeratan aksara Bali, Ga dipun-ginakaken ing tetembungan ingkang gadhah swanten /g/ saking basa Bali utawa basa non-Bali
Salawas Ga boten dipunsukani sandhangan swanten, lajeng Ga dipunwaos "ga" (waos: /gə/ utawa /ga/, tumut tembungipun).
Nga (aksara Bali) Nga punika salah satunggaling "aksara wianjana" (aksara konsonan) ing sistem panyeratan aksara Bali ingkang nglambangaken swanten /ŋ/
Manawi dipunlatinaken, lajeng aksara punika dipunserat "Nga" utawa "Ṅa"
Nga punika salah satunggaling konsonan sengau ing aksara Bali
Nga saged dipunwaos /ŋə/ utawa /ŋa/ lan bab punika tumut tembung ingkang dipunpocapaken
Panganggenipun aksara Nga sami kaliyan panganggenipun Nga (Dewanagari: ङ) ing abjad basa Sansekerta
Ing sistem panyeratan mawi aksara Bali, Nga dipun-ginakaken ing tetembungan ingkang gadhah swanten /ŋ/ saking basa Bali utawa basa non-Bali
Manawi ing satunggal tembung wonten swanten /ŋ/ ing wanda terakhir (kados ta: "bawang", "pasang", lsp.), lajeng aksara Nga dipuntemploki kaliyan adeg-adeg kanggé nilaraken swanten /a/ supados namung kawaos /ŋ/
Kangge makili aksara Nga ingkang dipunsukani adeg-adeg, lajeng tandha cecek diginakaken
Kaprahipun, cecek tinulis ing akir tembung
Cecek saged dipunserat ing tengahipung tembung miturut kawruh ingkang wonten
Manawi aksara Nga digabungaken kaliyan gempelan Pa, gantungan Ja lan gantungan Ma, lajeng saged dumados tandha pamada
Sekawan aksara kasebat pinilih asbab manawi digabungaken saged dumados tembung "mangajapa" ingkang suraosipun "mugi slamet tanpa alangan".
Ga gora Ga gora inggih punika variasi saking aksara Ga ing sistem panyeratan aksara Bali ingkang nglambangaken swanten /g/ dipunsusul kaliyan swanten /h/ ing wingkingipun
Manawi dipunlatinaken, pramila aksara punika lajeng kaserat "Gha"
Wujud Ga gora ingkang lestantun ngantos sapunika inggih punika warisan saking aksara Gha saking India
Ing aksara Jawi, dipuntemahi aksara Gha ingkang kados Ga gora lan sinebat Ga murdha
Swanten /gʰə/ ingkang dipunlambangaken kaliyan Ga gora swantenipun kados /g/ ingkang dipunsusul kaliyan /h/
Fonèm punika kalebet ing basa Sansekerta lan Hindhi, nanging boten wonten ing salebeting basa Bali
Sinaosa makaten, aksara Bali ugi gadhah Ga gora, lambang kanggé fonèm /gʰ/ ingkang asal saking aksara Kawi Kuna, lan aksara Kawi Kuna punika pikantuk saking aksara Pallawa
Miturut basa seratan, cacahing aksara taksih dipunlestantunaken, namung miturut basa lésan, pangocapan punika boten patos dipun-gantos amargi fonem kasebat boten dipuntemahi ing basa ingkang limrah, kados ta basa Bali
Pramila, Ga gora dipunpocapaken /gə/ (kados /g/ ing tembung "gajah"), sanès /gʰə/
Panganggénipun aksara Ga gora sami kaliyan panganggénipun aksara Gha (Dewanagari: घ) ing abjad basa Sansekerta
Ing wewengkon priyantun Bali, awis pinanggih wontenipun swanten /g/ ingkang dipunsusul déning swanten /h/ wonten ing pacelathon saben dinten
Lajeng, aksara Ga gora dipun-ginakaken rikala anyerat basa non-Bali (upami basa Sansekerta utawi Jawi Kuna) ingkang taksih gadhah swanten /gʰ/, utawi anyerat tembung serapan (kados ta saking basa Sansekerta utawi basa Jawi Kuna)
Ga gora dipun-ginakaken rikala angalihaksaraken aksara (upami aksara Dewanagari utawi Latin) dhumateng aksara Bali, mligi kanggé swanten /gʰ/
Suraosipun, manawi rikala angalihaksaraken utawa anyerat aksara non-Bali, dipuntemahi aksara ingkang nglambangaken swanten /gʰ/, lajeng Ga gora kedah dipunanggé.
Ca murca Ca murca inggih punika salah satunggaling "aksara wianjana" (aksara konsonan) ing sistem panyeratan aksara Bali ingkang nglambangaken swanten /c/ dan /tʃ/
Manawi Ca murca dipunlatinaken, lajeng dipunserat "ca"
Ing aksara-aksara saking India ingkang diginakaken kanggé anyerat basa Sansekerta (lan sadaya basa sasedhèrèk), Ca dipunpocapaken /ca/ lan dipun-ginakaken ing tetembungan ingkang gadhah swanten /c/ (pirsani: IAST)
Nanging ing aksara Jawi lan Bali, Ca ugi dipun-ginakaken ing tetembungan ingkang gadhah swanten /t͡ʃ/, kamangka ing aksara asalipun, Ca dipun-ginakaken ing swanten /c/
Ing salebeting basa Indonesia, Jawi, lan Bali, wonten swanten /t͡ʃ/ ingkang langkung dipunpocapaken /c/, lan ing basa lésan, Ca saged dipunpatrapaken kanggé nglambangaken swanten /ca/ lan /t͡ʃa/
Ca murca tinulis kanggé tetembungan ingkang gadhah swanten /t͡ʃ/ lan /c/
Kalih swanten punika lambangipun migunakaken Ca murca rikala kaserat ing aksara Bali
Ing "aksara maduita", Ca murca ugi dipun-ginakaken minangka papan kanggé nggantungipun Ca laca manawi satunggal tembung dipunserat miturut kawruh aksara maduita
Kadosta (ing basa Bali waosan aksara Latin): "icchā, suécchā, puccha, nīccha"
Manawi tetembungan punika dipunserat ing aksara Bali, lajeng aksara C ingkang celak kaliyan aksara swanten dipunserat nganggé Ca murca, sawatawis aksara C ingkang dipuntumuti aksara H dipunserat nganggé Ca laca.
Aksara Brahmi Aksara Brahmi iku aksara sing dipigunakaké ing India samangsa papréntahan Raja Asoka (270 SM - 232 SM)
Aksara iki ditulis saka kiwa manengen sanadyan miturut aksara Aram utawa huruf Fenisia ing Wétan Tengah sing ditulis saka tengen mangiwa
Aksara Brahmi iki tumrap perkembangan aksara ing Asia wigati banget, sebab minangka cikal bakal kabèh aksara ing India lan uga ing Asia Kidul-wétan, kalebu ing Nusantara.
Basa Hindi Basa Hindi iku salah siji basa resmi ing India, lan basa iki wujud salah siji basa kanthi gunggung penutur paling akèh ing donya sawisé Basa Tionghoa lan Basa Inggris
Basa iki yaiku sadulur kembar saka Basa Urdu
Aksara Déwanagari kanggo aksara resmi sajeroning panulisan Basa Hindi
Pirsani informasi ngenani Basa Hindi ing KamusWiki.
Laladan éuro Laladan éuro utawa "eurozone" ( ), kanthi resmi jenengé "euro area", iku tlatah gabungan ing babagan ékonomi lan kauangan (EMU) saka 19 nagara anggota Uni Éropa (EU) kang nganggo dhuwit euro minangka valuta resmi tunggal
Dina iki tlatah mau dumadi saka nagara-nagara Ostenrik, Bèlgi, Siprus, Finlan, Prancis, Jerman, Yunani, Irlandia, Italia, Luksemburg, Malta, Walanda, Portugal, Slowak, Slowén lan Spanyol
Wolu nagara (ora kalebu Swèdhen, kang kanthi "de facto" duwé pilihan "opt out") nagara liya wajib gabung tlatah iki sawisé ngebaki kritéria lumebu kang ketat.
Filologi Filologi iku siji kawruh ngenani sastra-sastra sajeroning pangertèn amba kang uga ngandhut wengkon basa, sastra lan budaya
Filologi iku nyinaoni tèks utawa sastra mawa kombinasi ngèlmu sastra, sajarah lan linguistik
Ing Tanah Jawa utawa ing Indonésia kanthi umum, objèk panalitèn filologi iku naskah-naskah kuna kang diturunaké ing dluwang utawa rontal
Dadi filologi diréwangi ngèlmu kodikologi lan paléografi
Kodikologi iku ngèlmu prakara buku-buku lan paléografi iku ngèlmu prakara sajarah aksara
Anggenipun panaliten filologi utawi panaliten wonten ing naskah-naskah kuna, kedah nggatosaken tata caraning panaliten amargi objek filologi utawi naskah punika kalebet benda bersejarah ingkang kedah dipunjaga kawontenanipun
Tembung "filologi" yaiku dijupuk saka basa Yunani φιλολογία ("philologia"), kang kabangun saka tembung φίλος ("philos"), tegesé "asih, sayang, katresnan, kanca" lan λόγος ("logos"), kang tegesé "tembung, sabda, artikulasi lan akal"
Tembung majemuk iki karepé katresnan marang kawruh, sastra utawa ngèlmu argumèntasi
Filologi muncul ing banawa Éropah ing jaman Renaisans
Kala iku wong dadi sadhar manawa tèks-tèks lawa kang diwarisaké iku akèh kang rusak
Mliginé tèks-tèks wigati kaya ta kitab suci akèh kang dadi peteng utawa rusak déné kerep tinulad
Don utawa tujuan ngèlmu filologi iku mligi kanggo mbenakaké teks-teks lawas kang rusak lan uga diarani kritik tèks
Nanging iki dudu siji-sijiné obyèk panlitèn filologi
Filologi uga ngenani tapsir utawa interpretasi tèks
Ing Nuswantara ana sawatara panemu ngenani filologi iki
Miturut Siti Barioh lan sakancané, tujuan filologi, ya iku kanthi nggarap naskah, filologi...
Nyadran Nyadran iku salah siji prosèsi adat budaya Jawa awujud kagiyatan setaun sapisan ing sasi Ruwah wiwit saka resik-resik saréan leluhur, mangsak panganan tertamtu kaya déné apem, ater-ater lan slametan utawa kenduri
Jeneng nyadran iki asalé saka tembung "sraddha", "nyraddha", "nyraddhan", banjur dadi nyadran
PJ Zoetmulder ana ing buku Kalangwan uga nyritakaké bab upacara sraddha kanggo mèngeti sédané Tribhuwana Tungga Déwi ana ing taun 1350
Upacara sraddha minangka pèngetan raja-raja síng wís puput yuswa uga sinebut ing kidung Banawa Sekar, nganggo uba rampé wujud baita (prau) síng digawé saka kembang (puspa, sekar)
Tradhisi nyadran pranyata wís lumaku wiwít jaman Majapahit nganti saiki
Pakurmatan kanggo leluhur isih lestari lan dipepetri déning masarakat, mligi ing tlatah padésan
Nyekar ing sasi Ruwah duwé surasa utawa wulangan marang anak putu supaya padha tresna lan élíng marang leluhur
Tradhisi nyadran kabangun saka mapinten-pinten kagiyatan, yaiku kang pisanan nglakoni besik, yaiku ngresiki pasaréyan leluhur saka regedan lan suketan
Jero kagiyatan iki masarakat lan para kulawarga padha-padha nyambut gawé bareng-bareng, gotong-royong kanggo ngresiki pasaréyan leluhur
Sawise iku banjur ana kirab, yaiku arak-arakan pasarta nyadran pinuju papan upacara adat dianakaké
Sawisé tekan papan banjur dianakaké ujub utawa surasa saka rantamaning upacara adat nyadran déning pemangku adat
Banjur donga, pemangku adat mimpin kagiyatan donga bareng kang ditujukaké marang roh leluhur kang wis pralaya
Ing pungkasan banjur ana kembul bujono lan tasyukuran, sawisé ditindakaké donga bareng banjur diterusaké karo mangan bareng
masarakat nggelar kembul bujono utawa mangan bareng karo saben kulawarga kang numuti kenduri kudu nggawa panganan dhéwé
panganan kang digawa arupa panganan tradhisional, kaya pitik ingkung, sambel gorèng ati, urap sayur karo lawuh rempah, prekedèl, témpé lan tahu bacem, lan sapanunggalané
Sawisé masarakat wis kumpul lan nggawa kendurine piyambak-piyambak, banjur panganan kang digawa didèlèhaké ing ngarep kanggo didongakaké déning pamuka agama saenggon kanggo ngolehaké berkah lan banjur ijol-ijolan panganan kang mau digawa déning masarakat, kanggo mungkasi adicara banjur masarakat nglakoni mangan bareng karo padha-padha guyon kanggo padha-padha bebungah dhiri.
Ca laca Ca laca inggih punika variasi saking aksara Ca ing aksara Bali ingkang nglambangaken swanten /c/ ingkang dipunsusul déning swanten /h/
Manawi Ca laca dipunalihaksaraken dados aksara Latin, lajeng punika dipunserat "cha"
Wujud aksara Ca laca ingkang wutuh boten dipuntemahi, asbab ingkang tirah namung "gantungan aksara"nipun kemawon
Suraosipun, aksara punika boten saged jumeneng piyambak salawas ing ngajengipun boten wonten aksara konsonan
Amargi ingkang tirah namung gantunganipun kemawon, pramila aksara punika kedah sinerat ing andhapipun aksara konsonan, kados nggantung ing aksara konsonan katelah
Nanging ing Unicode, Ca laca awujud wutuh lan panggénipun ing papan U+1B19
Ca laca inggih punika aksara konsonan ingkang kalebet ing warga "talawya", inggih punika swanten ingkang kasil saking nedhakaken ilat ing anak tekak
Ca laca nglambangaken fonem /cʰa/ utawi /cʰə/
Sinaosa makaten, sayektosipun, priyantun Bali awis mocapaken swanten /c/ ingkang dipunsusul déning /h/
Piyambakipun kaprahipun mocapaken swanten /c/ kanthi teges (tanpi dipunsusul déning hembusan swanten /h/)
Panganggenipun Ca laca sami kaliyan panganggénipun aksara Cha (aksara Dewanagari: छ) ing abjad basa Sansekerta
Panganggenipun Ca laca nalika anyerat basa Bali nganggé aksara Bali awis pinanggih saèstu
Limrahipun namung dipun-ginakaken nalika anyerat basa non-Bali kanthi migunakaken aksara Bali (upami nalika nyalin ukara abasa Sansekerta migunakaken aksara Bali)
Amargi limrahipun Ca laca ingkang dipuntemahi namung wujud "gantungan aksara" kémawon, pramila Ca laca boten saged dipunserat ing wiwitan tembung
Ca laca kedah dipunserat ing tengahipun tembung utawi pungkasan tembung, dipunrumiyini déning aksara konsonan lan tinulis ing saandhapipun aksara konsonan wau